# HOVEDREGLER

* **PALOs kajakker må kun benyttes af klubbens aktive medlemmer.**
* **PALOs kajakker må kun benyttes med udgangspunkt fra PALO.**

# AFVIGELSER fra hovedreglerne

# Prøveture for ikke-medlemmer

* Nybegyndere må ro op til 2 ture i PALOs kajakker i følgeskab med et rutineret frigivet medlem. Gæsten skal altid bære svømmevest og skal ro i robuste, stabile ældre kajakker (grøn tape).
* Som medlem er man ansvarlig for sikkerhed og udstyr.

# Medlemmers børn

* Børn under 12 må boltre sig i pvc legekajakkerne (ikke havkajakker i pvc) under opsyn af deres forældre, og de må ro i toerkajak med en forælder (rutineret frigivet medlem) under hensyntagen til andre medlemmers behov for toerkajakker.
* Større børn må ro et begrænset antal prøveture, jf. Prøveture for ikke-medlemmer.
* Børn skal altid bære redningsvest/svømmevest og forældrene (medlemmet) er ansvarlig for sikkerhed og udstyr.

# Frigivne kajakroere fra andre kajakklubber

* Må låne PALOs kajakker, når de ror i selskab med et frigivet medlem.

## Klubture & stævner/konkurrencer

* Klubture er per definition åbne for alle medlemmer og skal godkendes af bestyrelsen (Hubert, tel. 22 11 12 34) inden opslag.
* Klubture skal annonceres ved opslag mindst 5 dage før afholdelse.
* Konkurrencedeltagere sørger selv for at reservere relevante kajakker til stævner. Reservering skrives i bogen i Indskrivningen. Ved stævner ud over et døgns varighed gives bestyrelsen besked (Hubert, tel. 22 11 12 34).

# Udlån af PALOs kajakker til private ture

* Rutinerede frigivne medlemmer kan, efter aftale med bestyrelsen (Hubert, tel. 22 11 12 34), i rimeligt omfang låne klubbens ældre og mindst populære kajakker til egen anvendelse på kajakture uden for klubben. Ved kajaktur forstås, at det egentlige formål med turen er at ro langt i kajak. Låner skriver aftalen i bogen i Indskrivningen. Ved skader sørger medlemmet for reparation og afholder udgifterne hertil.

**GÆLDER ALTID: Udskrivning, indskrivning og tilbagelægning af materiel**

* Roer og kajak skrives altid ud før roturen og ind efter roturen. Ikke-medlemmer (inkl. børn) og deres kajak udskrives i det ansvarshavende medlems navn.
* Umiddelbart efter roturen lægges kajak og pagaj på plads. Kajakken skal være ren og tør, bagageluger åbne og sædet (ikke kapsæder) skal ligge med bunden i vejret.
* Defekter og skader på materiel skrives i bogen i Indskrivningen. Der skal hæftes en seddel på det defekte/skadede materiel